થોડા જ વખતમાં નવા અપાર્ટમેન્ટમાં રહેવા આવનારા ઝૂંપડપટ્ટીવાસી વસંત કાંબળેએ કહ્યું હતું કે અત્યાર સુધી ગટરનું પાણી તેમના ઘરમાં આવતું હતું, પણ હવે તેમને સરસમજાનાં ચોખ્ખાં ઘરમાં રહેવા મળશે અને તેઓ નિયમોનું પાલન કરશે. આ તાલીમ-સત્ર દરમ્યાન નવા રહેવાસીઓએ પાશ્ચાત્ય શૈલીનાં જાજરૂનો ઉપયોગ કરવામાં પડનારી તકલીફની વાત પણ કરી હતી. ભારતી સિંહ નામનાં ગૃહિણીએ કહ્યું હતું કે તાલીમના કાર્યક્રમમાં ઘણું જાણવા મળ્યું હતું.